Diari Oficial de la Generalitat Valenciana


Sumari del DOGV 4204, del 06-03-2002 (2002/2225)

Informació pública de la directora general de Patrimoni Natural i Medi Físic, de 18 de desembre de 2001, de requeriment a l'empresa March, SA, d'execució del programa de restauració de l'activitat extractiva Renacimiento (AE 87/1256).
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2225


Organisme emissor
:   Departament de Medi Ambient. Generalitat de Catalunya

Tipus de document
:   Anunci

Informació pública de la directora general de Patrimoni Natural i Medi Físic,de 18 de desembre de 2001, de requeriment a l'empresa March, SA, d'execució del programa de restauració de l'activitat extractiva Renacimiento (AE 87/1256). [2002/X2225]
  
De conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, notifico a l'empresa March, SA, el darrer domicili conegut de la qual és al Polígon Industrial Sepes, parcel·la 16, 46471 el Port de Sagunt, el requeriment següent:
  
«D'acord amb les actuacions administratives seguides fins al moment per aconseguir la restauració de l'àrea afectada per l'activitat extractiva Renacimiento, situada al terme municipal d'Horta de Sant Joan, de la qual sou titulars, i atès que malgrat el temps transcorregut des del cessament de les extraccions no s'hi han realitzat els treballs de rehabilitació, aquesta Direcció General us ordena que, en el termini improrrogable de trenta dies, realitzeu les actuacions de restauració de les àrees afectades, segons el programa de restauració establert i les condicions especials incorporades a l'informe vinculant emès pel Departament de Medi Ambient el 19 d'octubre de 1989, i a l'autorització minera.
  
Així mateix, atesa la recent declaració del Parc Natural dels Ports, mitjançant el Decret de la Generalitat de Catalunya 160/2001, les actuacions de restauració hauran d'adequar-se a la normativa i a les directrius de gestió del Parc Natural, per la qual cosa us heu de posar en contacte amb la Secció de Restauració d'Activitats Extractives de la Direcció General de Patrimoni Natural i del Medi Físic.
  
Us adverteixo formalment que, en cas contrari, i segons disposen l'article 9 de la Llei 12/1981, de 24 de desembre, per la qual s'estableixen normes addicionals de protecció dels espais d'especial interès natural afectats per activitats extractives, i l'article 11 del Decret 343/1983, de 15 de juliol, sobre les normes de protecció del medi ambient d'aplicació a les activitats extractives, en concordança amb l'article 14.2 de la Llei 12/1985, de 13 de juny, d'Espais Naturals, es procedirà a l'execució subsidiària de la restauració de l'activitat extractiva Renacimiento, AE 87/1256, amb càrrec al titular, d'acord amb l'article 8 de la Llei 12/1981, de 24 de desembre, i l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú».